פטר נאליץ'

פטר נאליץ' (ברוסית: Пётр Андре́евич На́лич; נולד ב-30 באפריל 1981) הוא זמר ומלחין רוסי.

ביוגרפיה
נאלץ נולד במוסקבה, הוא בוגר תואר באדריכלות ועבד שנתיים כאדריכל, ב-2007 הוא התפרסם ברוסיה כשפרסם באתר YouTube את הווידאו קליפ לשירו "גיטרה" ובנובמבר באותה שנה יצא המופע הראשון שלו. לאחר הצלחת המופע חבר למוזיקאים נוספים אשר הקימו יחד להקה בשם "השותפים המוזיקליים של פטר נאליץ'", אשר הופיעו במועדון לילה במוסקבה. הכרטיסים למופע נמכרו מראש חודשים קודם לכן. הלהקה ביצעה סיבוב הופעות במספר ערים ברחבי רוסיה וב-2008 הוציאו את אלבומם הראשון. ב-2009 הופיעו בפסטיבל ספינקס, פסטיבל מוזיקה בבלגיה.

ההרכב השתתף בתחרות הלאומית לבחירת נציג רוסיה לאירוויזיון 2010 ומתוך 25 מתמודדים זכו במקום הראשון. באירוויזיון שנערך באותה שנה בנורווגיה הם הופיעו בשם "פטר נאליץ וחברים", הם עלו לגמר ולבסוף סיימו במקום ה-11.

קישורים חיצוניים

 

נציגי רוסיה באירוויזיון
משתתפי אירוויזיון 2010
רוסים שנולדו ב-1981